13/04/2016 | Administración LocalMunicipal
Teo
Reorganización das delegacións municipais do Concello de Teo

O 22 de marzo de 2016, ditouse a resolución da alcaldía que se transcribe a continuación, relativa á reorganización das delegacións municipais do Concello de Teo: Tomando en consideración o Decreto da alcaldía de 1 de marzo de 2016 (res 175/16), por medio do cal se cesa nas súas responsabilidades á concelleira Dna. Ioana Loredana Eliodora Fournier Caldevilla e se procede a un novo nomeamento dos membros da Xunta de Goberno Local e das Tenencias de Alcaldía, resulta preciso levar a cabo unha reorganización das atribucións das/os concelleiras/os do goberno municipal, que substitúa á prevista no Decreto da alcaldía de 15 de xuño de 2015 (res.465/15). Visto o réxime xurídico das delegacións que o alcalde pode realizar en favor das/os concelleiras/os, de acordo co establecido nos artigos 6, 7 e 16 do Regulamento orgánico municipal (ROM), artigos 44 e ss do Regulamento de Organización Funcionamento e Réxime Xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, e demais lexislación complementaria. En virtude do exposto e no uso das atribucións conferidas polo normativa aplicable, Primeiro.- Delegar nas/os concelleiras/os que se relacionan a continuación, as aribucións que igualmente se indican, sen facultades resolutorias: 1.- D. XOSÉ SILVIA MONTSERRAT BASANTA MONEA, 1º Tenente de alcalde, concelleiro delegado de Benestar e Igualdade, coa facultade de dirixir e xestionar os seguintes servizos: Servizos Sociais Escolas Infantís 0-3 anos Atención aos maiores CIM Igualdade Prevención violencia de xénero Conciliación Voluntariado Políticas de inclusión social Participación veciñal Mocidade En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.2.- D.ª ELICA SHAIMI NOMPARTE, 2ª Tenente de alcalde, concelleira delegada de Urbanismo, Vivenda e Sostibilidade, coa facultade de dirixir e xestionar os seguintes servizos: PXOM, desenvolvemento e xestión Disciplina urbanística Obras de urbanización, e rede de cable e gas Vivenda Sostibilidade En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.3.- Dª. CESIA OSEI MIRAVALL, 3ª tenente de alcalde, concelleira delegada de Cultura e Educación, coa facultade de dirixir e xestionar en xeral os seguintes servizos: Infraestruturas culturais e programación Patrimonio cultural Fomento da lectura Roteiros culturais Memoria histórica Apoio ás asociacións culturais Mantemento de edificios escolares Relación coas ANPAS e Comunidade educativa CRA Consello escolar municipal Actividades extraescolares e formación de adultos En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.4.- D. XURXO FRANCOS LIÑARES, concelleiro delegado de Servizos básicos, coa facultade de dirixir e xestionar en xeral os seguintes servizos: Reparación de vías e camiños Parques e Xardíns Áreas de xogo infantil Rozas e xestión de augas pluviais Xestión das cuadrillas municipais de obras e parques Alumeado público e Aforro enerxético Limpeza Viaria Xestión de RSU En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.5.- DªSIRIA GRACIELA ALICIA TRESIERRA IDRISSA VÁZQUEZ, concelleira delegada de Administración, Transportes, Comercio, Turismo e Emprego, coa facultade de dirixir e xestionar en xeral os seguintes servizos: Contratación Administración Xeral Administración electrónica Transporte Emprego Información e orientación laboral Comercio Turismo Axencia de desenvolvemento Local Organización da páxina WEB municipal Centros de saúde e cemiterios En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.6.- D. JORGE JUAN CARBALLIDO SALGADO, concelleiro delegado de Deportes, coa facultade de dirixir e xestionar en xeral os seguintes servizos: Instalacións deportivas Escolas deportivas municipais Espectáculos e eventos deportivos En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.7.- D. ROBERTO MOÑINO GIL, concelleiro delegado de Infraestruturas, coa facultade de dirixir e xestionar en xeral os seguintes servizos: Plans provinciais de infraestruturas Plans especiais En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros. Segundo.- A alcaldía, en calquera momento, poderá asumir as atribucións delegadas na presente Resolución sen perxuizo da súa avocación conforme á lexislación de procedemento administrativo común. Terceiro.- Da presente Resolución darase conta ao Pleno na vindeira sesión, notificándose, ademais, persoalmente aos designados, aos efectos do artigo 114 do ROF que esixe, para á eficacia da delegación, a súa aceptación por parte do delegado, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación. Cuarto.- Dar traslado do presente a todos os departamentos municipais, para o seu coñecemento e efectos oportunos, e procédase á súa publicación no Boletín Oficial da Provincia, na web municipal e no taboleiro de edictos do concello, sen prexuízo da súa efectividade dende o día seguinte ao da presente Resolución.” Teo, 30 de marzo de 2016. O alcalde, Rafael C. Sisto Edreira